SL Uradni list Evropske unije L 232/6

SKLEP SKUPNEGA ODBORA EGP

št. 57/2009

z dne 29. maja 2009

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 42/2009 z dne 24. aprila 2009 (1).

(2) Uredbo Komisije (ES) št. 721/2008 z dne 25. julija 2008 o izdaji dovoljenja za pripravek rdeče, s karotenoidom bogate bakterije Paracoccus carotinifaciens kot krmnega dodatka (2), je treba vključiti v Sporazum.

(3) Uredbo Komisije (ES) št. 971/2008 z dne 3. oktobra 2008 o novi uporabi kokcidiostatika kot dodatka v živalski krmi (3), kakor je bila popravljena z UL L 267, 8.10.2008, str. 32, je treba vključiti v Sporazum.

(4) Uredbo Komisije (ES) št. 976/2008 z dne 6. oktobra 2008 o spremembi uredb (ES) št. 2430/1999, (ES) št. 418/2001 in (ES) št. 162/2003 v zvezi s pogoji izdaje dovoljenja za krmni dodatek „Clinacox“ iz skupine kokcidiostatikov in drugih zdravilnih učinkovin (4) je treba vključiti v Sporazum.

(5) Direktivo Komisije 2008/76/ES z dne 25. julija 2008 o spremembi Priloge I k Direktivi 2002/32/ES Evropskega parlamenta in Sveta o nezaželenih snoveh v živalski krmi (5) je treba vključiti v Sporazum.

(6) Direktivo Komisije 2008/82/ES z dne 30. julija 2008 o spremembi Direktive 2008/38/ES v zvezi s krmo, namenjeno za pomoč delovanju ledvic v primeru kronične renalne insuficience (6), je treba vključiti v Sporazum.

(7) Ta sklep se ne uporablja za Lihtenštajn –

SKLENIL:

Člen 1

Poglavje II Priloge I k Sporazumu se spremeni:

1. v točko 1k (Uredba Komisije (ES) št. 2430/1999), točko 1t (Uredba Komisije (ES) št. 418/2001) in točko 37 (Uredba Komisije (ES) št. 162/2003) se doda naslednja alinea: „— 32008 R 0976: Uredba Komisije (ES) št. 976/2008 z dne 6. oktobra 2008 (UL L 266, 7.10.2008, str. 3).“;

2. za točko 1zzzzr (Uredba Komisije (ES) št. 775/2008) se vstavita naslednji točki: „1zzzzs. 32008 R 0721: Uredba Komisije (ES) št. 721/2008 z dne 25. julija 2008 o izdaji dovoljenja za pripravek rdeče, s karotenoidom bogate bakterije Paracoccus carotinifaciens kot krmnega dodatka (UL L 198, 26.7.2008, str. 23). 1zzzzt. 32008 R 0971: Uredba Komisije (ES) št. 971/2008 z dne 3. oktobra 2008 o novi uporabi kokcidiostatika kot dodatka v živalski krmi (UL L 265, 4.10.2008, str. 3), kakor je bila popravljena z UL L 267, 8.10.2008, str. 32.“;

3. v točki 14c (Direktiva Komisije 2008/38/ES) se doda: „kakor jo spreminja: — 32008 L 0082: Direktiva Komisije 2008/82/ES z dne 30. julija 2008 (UL L 202, 31.7.2008, str. 48).“;

4. v točki 33 (Direktiva 2002/32/ES Evropskega parlamenta in Sveta) se doda naslednja alinea: „— 32008 L 0076: Direktiva Komisije 2008/76/ES z dne 25. julija 2008 (UL L 198, 26.7.2008, str. 37).“.

Člen 2

Besedila uredb (ES) št. 721/2008, 971/2008, kakor je bila popravljena z UL L 267, 8.10.2008, str. 32, in 976/2008 ter direktiv 2008/76/ES in 2008/82/EC v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 30. maja 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 29. maja 2009 Za Skupni odbor EGP Predsednik Alan SEATTER

(1) UL L 162, 25.6.2009, str. 19.

(2) UL L 198, 26.7.2008, str. 23.

(3) UL L 265, 4.10.2008, str. 3.

(4) UL L 266, 7.10.2008, str. 3.

(5) UL L 198, 26.7.2008, str. 37.

(6) UL L 202, 31.7.2008, str. 48.

(7) Navedena ni nobena ustavna zahteva.